
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρυθμίσεις που αφορούν στην ανέγερση κατοικιών 
στο Δήμο Λευκάδας από την Υ.Α.Σ. για τη στέ¬ 
γαση των ιδιοκτητών των σεισμοπλήκτων Λαϊκών 
πολυκατοικιών στη θέση «Γήπεδο» Νεάπολης του 

Δήμου Λευκάδας.1 

Ανακαθορισμός ύψους επιχορήγησης Ο.Ε.Ε.Κ. οικο¬ 
νομικού έτους 2006. 2 

Καθορισμός κομίστρων της ΑΜΕΛ για τους σταθ¬ 
μούς Παλήνης, Κάντζας, Κορωπίου. 3 

Τροποποίηση της υπ’ αριθμ. 8029/1/20-ια από 26.1.1999 
απόφασης Υπουργού Δημόσιας Τάξης «Καθορι¬ 
σμός των παρεχομένων ατομικών εφοδίων στο 

αστυνομικό προσωπικό» (Β' - 74). 4 

Τροποποίηση της υπ’ αριθμ. 7012/6/73-γ/13.5.1997 από¬ 
φασης «Στολή Αστυνομικού Προσωπικού» (Β'- 438) 5 

Έγκριση συμβάσεων μίσθωσης έργου στους Δημο¬ 
τικούς Παιδικούς Σταθμούς Δήμου Γαλατσίου.... 6 
Καθορισμός αριθμού των προσώπων που θα απα¬ 
σχοληθούν με σύμβαση μίσθωσης έργου στη Δη¬ 
μοτική Χορωδία Αργους. 7 


ΑΠΟΦΑΣΕΙ Σ 

Αριθμ. οικ./5230/Α321 (1) 

Ρυθμίσεις που αφορούν στην ανέγερση κατοικιών στο 
Δήμο Λευκάδας από την Υ.Α.Σ. για τη στέγαση των 
ιδιοκτητών των σεισμοπλήκτων Λαϊκών πολυκατοι¬ 
κιών στη θέση «Γήπεδο» Νεάπολης του Δήμου Λευ¬ 
κάδας . 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.78 Πράξεως Νομοθετικού 
Περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορ. Ελλάδος κλπ. και ρυθμίσεως ετέρων τινών συ¬ 
ναφών θεμάτων» που κυρώθηκε με το Νόμο 867/1979 
(Φ.Ε.Κ. 24/Α/7.2.1979). 

2. Τις διατάξεις του ν. 1190/1981 (Φ.Ε.Κ. 203/Α/30.7.1981) 
ο οποίος κύρωσε την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας «περί 

αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων». 

3. Το άρθρο 10 του ν. 3010/2002 (ΦΕΚ 91/Α/25.4.2002) 
σχετικά με την στέγαση των πληγέντων από θεομη¬ 
νίες. 

4. Τις υπ’ αριθμ. οικ 3828/ΤΣΕΠ 31.1/8.11.1995 και ΔΟ/114/1/ 
Φ.1331/27.9.2002 αποφάσεις Υφυπουργού καθώς και την 
υπ’ αριθμ. οικ/4767/Α312/21.9.2005 απόφαση Υπουργού 
ΠΕ.ΧΩ.Δ.Ε. σχετικά με την αναδιάρθρωση της Υ.Α.Σ.. 

5. Την υπ’ αριθμ. οικ/6214/Α 32/19.8.2003 κοινή από¬ 
φαση του Υπουργού Οικονομίας και Οικονομικών και 
των Υφυπουργών Οικονομίας και Οικονομικών και Πε¬ 
ριβάλλοντος, Χωροταξίας και Δημ. Έργων με θέμα την 
αποκατάσταση των ζημιών από το σεισμό της 14ης Αυ- 
γούστου 2003 στο Νομό Λευκάδας και σε περιοχές του 
Ν. Αιτωλοακαρνανίας και Πρέβεζας. 

6. Το ν. 1418/1984 «Δημόσια έργα και ρυθμίσεις συνα¬ 
φών θεμάτων» όπως τροποποιήθηκε με το ν. 1799/1988, 
2052/1992, 2229/1994 και τα εκτελεστικά του π.δ. καθώς 
και την παράγραφο 3 του άρθρου 28 του π.δ. 609/1985 
και την παραγρ. 2 του άρθρου 5 του ν. 679/1977. 

7. Το π.δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.». 

8. Την υπ’ αριθμ. Δ16α/04/773/29.11.1990 κοινή απόφαση 
Υπουργού Προεδρίας Κυβερνήσεως και Αν. Υπουργού 
ΠΕ.ΧΩ.Δ.Ε., «περί εξαιρέσεως διοικητικών πράξεων ή 
εγγράφων από τον κανόνα των τριών υπογραφών». 

9. Το προεδρικό διάταγμα 121/2004 (ΦΕΚ 84/Α/10.3.2004) 
για το διορισμό των Υπουργών και Υφυπουργών. 

10. Τις υπ’ αριθμ. οικ/2063/Α38/27.2.2004, οικ/2450/ 
Α38/26.4.2006 και οικ/5229/Α38/30.8.2006 αποφάσεις 
Υπουργού ΠΕ.ΧΩ.Δ.Ε. με τις οποίες εγκρίθηκε συνολική 
πίστωση €6.200.000 για την ανακατασκευή των λαϊκών 
πολυκατοικιών του Δήμου Λευκάδας. 

11. Την υπ’ αριθμ. 188/2006 απόφαση του Δημοτικού 
Συμβουλίου του Δήμου Λευκάδας σχετικά με τη δωρεάν 
παραχώρηση δημοτικού οικοπέδου στη περιοχή «Μορ¬ 
φή» Περιβόλια του ιδίου Δήμου, στους ιδιοκτήτες των 
σεισμοπλήκτων Λαϊκών κατοικιών. 

12. Την υπ’ αριθμ. οικ/4373/ΣΤ/13.7.2006 απόφαση της 
Υ.Α.Σ. με την οποία εγκρίθηκε η μελέτη για την κατα¬ 
σκευή των «Λαϊκών Πολυκατοικιών του Δήμου Λευκά¬ 
δας» και 

- επειδή η ΥΑΣ ανέλαβε ως ΔημόσιοΈργο, την ανέγερ¬ 
ση συμβατικών κατοικιών, προκειμένου να στεγαστούν 
οι σεισμόπληκτοι ιδιοκτήτες των πέντε (5) λαϊκών πο- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λυκατοικιών που βρισκόταν στη θέση «Γήπεδο» Νεάπο¬ 
λης του Δήμου Λευκάδας, οι οποίες χαρακτηρίστηκαν 
σεισμόπληκτες λόγω των βλαβών που υπέστησαν από 
το σεισμό της 14.8.2003 και κατεδαφίστηκαν, 

- επειδή η ανέγερση των νέων κατοικιών θα γίνει σε 
δύο οικόπεδα, αφενός στη θέση «Γήπεδο» Νεάπολης και 
αφετέρου στη θέση «Μόρφη» Περιβόλια του Δήμου Λευ¬ 
κάδας. Το πρώτο οικόπεδο όπου βρισκόταν οι πληγείσες 
κατοικίες, ανήκει εξ αδιαιρέτου στους σεισμόπληκτους 
ενώ το δεύτερο οικόπεδο παραχωρήθηκε πρόσφατα 
από το Δήμο εξ αδιαιρέτου στους ως άνω σεισμόπλη¬ 
κτους με σκοπό την ανέγερση των κατοικιών. 

- επειδή οι νέες κατοικίες θα είναι ογδόντα τέσσερις 
(84), τεσσάρων τύπων, από τις οποίες: 

- πενήντα (50) στη θέση «Γήπεδο» Νεάπολης, και συγκε¬ 
κριμένα δέκα (10) κατοικίες των 90.5 τ.μ., είκοσι (20) των 
74 τ.μ., οκτώ (8) των 69 τ.μ. και δώδεκα (12) των 66 τ.μ. 

- τριάντα τέσσερις (34) στη θέση «Μόρφη» Περιβόλια 
του Δήμου Λευκάδας, και συγκεκριμένα έξι (6) κατοικίες 
των 90.5 τ.μ., δώδεκα (12) των 74 τ.μ., οκτώ (8) των 69 
τ.μ. και οκτώ (8) των 66 τ.μ. αποφασίζουμε: 

Η αναγνώριση των δικαιούχων και η διαδικασία διά¬ 
θεσης των νέων κατοικιών σε αυτούς διέπεται από τα 
ακόλουθα: 

1. Οι νέες κατοικίες θα διατεθούν στους πληγέντες ως 
αρωγή αντί της χορήγησης Στεγαστικής Συνδρομής. 

2. Οι σεισμόπληκτοι των Λαϊκών πολυκατοικιών προ- 
κειμένου να αναγνωριστούν δικαιούχοι θα πρέπει να 
υποβάλουν στην Υ.Α.Σ. μέχρι 30.11.2006 τα παρακάτω 
δικαιολογητικά: 

α) Επικυρωμένο συμβόλαιο ιδιοκτησίας του πληγέντος 
ακινήτου, συνοδευόμενο από οδοιπορικό σκαρίφημα ή 
τοπογραφικό διάγραμμα. 

β) Πιστοποιητικό ιδιοκτησίας από το Υποθηκοφυλα¬ 
κείο 

γ) Υπεύθυνη δήλωση του ν.1599/1986 του ιδιοκτήτη με 
το παρακάτω κείμενο: 

-Έχω την πλήρη/ψιλή κυριότητα νομή και κατοχή του 

με αριθμ.διαμερίσματος του .ορόφου της υπ’ 

αριθμ. Α/Β/Γ/Δ/Ε πολυκατοικίας επί της οδού. 

.αριθμ.που βρίσκεται στη θέση «Γήπεδο» 

Νεάπολη του Δήμου Λευκάδας, συνολικής επιφάνει¬ 
ας.τ.μ. όπως αυτό αναλυτικά περιγράφεται στην 

υπ’ αριθμ. συμβολαιογραφική πράξη . 

συμβολαιογράφου.η οποία έχει νόμιμα μετα¬ 

γράφει στα Βιβλία Μεταγραφών του Υποθηκοφυλακείου 
Λευκάδας και το οποίο έχει ήδη κατεδαφιστεί εξαιτίας 
του σεισμού της 14ης Αυγούστου 2003. 

- Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 
προαναφερόμενο ακίνητο από το σεισμό της 14ης Αυ¬ 
γούστου 2003. 

- Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας του σεισμού της 14ης 
Αυγούστου 2003. 

- Αποδέχομαι η νέα κατοικία να μου δοθεί αντί της 

Στεγαστικής Συνδρομής (άτοκο δάνειο και δωρεάν 
κρατική αρωγή) για την κατοικία ιδιοκτησίας μου που 
βρισκόταν στις Λαϊκές Πολυκατοικίες και περιγράφεται 
στο υπ’ αριθμ.συμβόλαιο. 

- Θα συμμετάσχω σε κλήρωση που θα διενεργηθεί 
προκειμένου να καταστώ ψιλός / αποκειστικός κύριος 


ενός διαμερίσματος αντίστοιχης επιφάνειας με την κα- 
τεδαφισθείσα ή οποία δύναται να βρίσκεται είτε στο 
προαναφερόμενο οικόπεδο είτε στο οικόπεδο στη θέση 
«Μόρφη» Περιβόλια Λευκάδας του Δήμου Λευκάδας και 
θα αποδεχτώ τα αποτελέσματα της κλήρωσης. 

- Θα προβώ σε όλες τις απαραίτητες ενέργειες που 
θα απαιτηθούν (σύνταξη συμβολαιογραφικών πράξεων 
κ.λπ.) προκειμένου να πραγματοποιηθεί η ανέγερση 
ογδόντα τεσσάρων (84) συνολικά κατοικιών. 

δ) Στις περιπτώσεις που το ακίνητο έχει μεταβιβα¬ 
στεί μετά την ημερομηνία του συμβάντος απαιτείται 
Υπεύθυνη δήλωση του ν. 1599/1986 του προκατόχου του 
ακινήτου με το παρακάτω κείμενο: 

Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 
κτίριο από το σεισμό της 14ης Αυγούστου 2003 στο 
Δήμο .Νομού.ούτε δωρεάν κρατική αρω¬ 

γή για το ίδιο ή άλλο ακίνητο που έχει πληγεί από το 
προαναφερόμενο συμβάν, 
ε) Φωτοτυπία αστυνομικής ταυτότητας. 

3. Μετά την ολοκλήρωση της κατασκευής των νέων 
κατοικιών οι δικαιούχοι θα συμμετάσχουν σε κλήρωση 
προκειμένου να κληρωθούν μίας κατοικίας αντίστοιχης 
επιφάνειας με την κατεδαφισθείσα και θα δεσμεύονται 
ότι θα αποδεχθούν ως οριστικό το αποτέλεσμα της 
κλήρωσης. 

Η κλήρωση θα διενεργηθεί από 5μελή επιτροπή, που 
θα καθοριστεί με απόφαση του Υπουργού ΠΕ.ΧΩ.Δ.Ε., 
αποτελούμενη από τους: 
α) Προϊστάμενο της ΥΑΣ/Γ.Γ.Δ.Ε./Υ.ΠΕ.ΧΩ.Δ.Ε. 
β) Προϊστάμενο της Δ/νσης Οικονομικών Υποθέσεων 
και Προμηθειών της Γ.Γ.Δ.Ε. / Υ.ΠΕ.ΧΩ.Δ.Ε. 

γ) Δικαστικό Αντιπρόσωπο του Ν.Σ.Κ. της Γ.Γ.Δ.Ε. / 
Υ.ΠΕ.ΧΩ.Δ.Ε. 

δ) Δήμαρχο του Δήμου Λευκάδας 
ε) Εκπρόσωπο των σεισμοπλήκτων των Λαϊκών κατοι¬ 
κιών νόμιμα εκλεγμένο. 

Ως πρόεδρος της Επιτροπής ορίζεται ο Δήμαρχος 
Λευκάδας και σε περίπτωση κωλύματος θα αντικατα- 
σταθεί από τον Δικαστικό Αντιπρόσωπο του Ν.Σ.Κ. 

Σε περίπτωση κωλύματος τακτικού μέλους της επι¬ 
τροπής θα αντικαθίσταται από τον νόμιμο εκπρόσωπό 
του. 

Η κλήρωση θα επιμερισθεί σε τέσσερις κληρώσεις, 
μία για κάθε τύπο κατοικίας και θα συμμετέχουν οι 
δικαιούχοι του συγκεκριμένου τύπου. Σε κάθε κλήρωση 
θα χρησιμοποιηθούν δύο κληρωτίδες, μία για τους δι¬ 
καιούχους και μία για τα διαμερίσματα του αντίστοιχου 
τύπου. 

4. Μετά την κλήρωση θα υπογραφούν οι απαιτούμενες 
συμβολαιογραφικές πράξεις για την ανταλλαγή ποσο¬ 
στών και τακτοποίησης του ιδιοκτησιακού καθεστώτος 
προκειμένου οι δικαιούχοι να καταστούν αποκλειστικοί 
κύριοι των κληρωθέντων κατοικιών. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 

Αριθμ. οικ. Φ.1/Α/834/88033/ΙΒ (2) 

Ανακαθορισμός ύψους επιχορήγησης Ο.Ε.Ε.Κ. 
οικονομικού έτους 2006 . 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 2362/1995 «περί Δημοσίου Λογι¬ 
στικού, ελέγχου των δαπανών του Κράτους και άλλες 
διατάξεις». 

2. Τις διατάξεις του άρθρου 3 του ν. 2009/1992 (ΦΕΚ 
18/Α/1992) «Εθνικό Σύστημα Επαγγελματικής Εκπαίδευ¬ 
σης και Κατάρτισης και άλλες διατάξεις» καθώς και τις 
διατάξεις της παρ. 6 του άρθρου 14 του ν. 3149/2003 
(ΦΕΚ Α' 141). 

3. Τις διατάξεις του ν. 1558/1985 «Κυβέρνηση και Κυ¬ 
βερνητικά Όργανα». 

4. Την υπ’ αριθμ. 37930/ΔΙΟΕ 1264/ΦΕΚ 1432 τ.Β'/ 
14.10.2005 απόφαση του Πρωθυπουργού και του Υπουρ¬ 
γού Οικονομίας και Οικονομικών «καθορισμός αρμοδιο¬ 
τήτων των Υφυπουργών Οικονομίας και Οικονομικών». 

5. Τον τακτικό προϋπολογισμό οικ. έτους 2006 του 
ΥΠΕΠΘ και την υπ’ αριθμ. 2/33264/0023536/22.6.2006 
απόφαση του Υπουργού Οικονομίας & Οικονομικών. 

6. Το γεγονός ότι με την παρούσα απόφαση προκα- 
λείται δαπάνη σε βάρος του κρατικού προϋπολογισμού 
ύψους 2.991.740,00€ στον ΚΑΕ 2426 του Φ. 19-110, απο¬ 
φασίζουμε: 

Τροποποιούμε την υπ’ αριθμ. Φ.1/Α/164/16123/ΙΒ/15.2.2006 
κοινή υπουργική απόφαση (ΦΕΚ 228/Β/20.2.2006) και 
ανακαθορίζουμε για το οικονομικό έτος 2006 την επι¬ 
χορήγηση του Οργανισμού Επαγγελματικής Εκπαίδευ¬ 
σης και Κατάρτισης (Ο.Ε.Ε.Κ.) από το ποσό των δύο 
εκατομμυρίων εννιακοσίων ογδόντα τριών χιλιάδων 
επτακοσίων σαράντα ευρώ (2.983.740,00€) στο ποσό των 
δύο εκατομμυρίων εννιακοσίων ενενήντα μιας χιλιάδων 
επτακοσίων σαράντα ευρώ (2.991.740,00) σε βάρος του 
ΚΑΕ 2426 του Φ. 19-110. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 


Αριθμ. Α-41744/3610 (3) 

Καθορισμός κομίστρων της ΑΜΕΛ για τους σταθμούς 
Παλήνης, Κάντζας, Κορωπίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. της περ. γ της παρ. 6 του άρθρου 5 του ν. 2669/1998 
«Οργάνωση και λειτουργία των Αστικών Συγκοινωνιών στην 
περιοχή Αθηνών-Πειραιώς και Περιχώρων» (Α' 283), όπως 
ισχύει του άρθρου 14 του ν. 3297/2004 (ΦΕΚ Α' 259). 

β. του άρθρου 90, που κυρώθηκε με το άρθρο πρώτο 
του π.δ. 63/2005 (Α' 137) «Κώδικας Νομοθεσίας για την 
Κυβέρνηση και τα Κυβερνητικά Όργανα». 

2. Την υπ’ αριθμ. Φ14/66810/5167/12.11.2004 απόφαση του 
Υπουργού Μεταφορών και Επικοινωνιών «Καθορισμός 
κομίστρων σιδηροδρομικών επιβατικών μεταφορών για 
την ΠΡΟΑΣΤΙΑΚΟΣ ΑΕ», όπως τροποποιήθηκε με την υπ’ 
αριθμ. Α-οικ. 67773/6182/8.12.2004 (Β'1646) απόφασή μας. 

3. Τις υπ’ αριθμ.Α-4214/353/27.1.2006 και Α-64795/5625/ 
12.11.2004 αποφάσεις μας «Καθορισμός κομίστρων ΕΘΕΛ, 
ΗΣΑΠ, ΗΛΠΑΠ, ΑΜΕΛ» (Β' 209) και «Καθορισμός κομί¬ 
στρου ΑΜΕΛ, για μετακινήσεις από και προς το Διεθνές 
Αεροδρόμιο Αθηνών «Ελευθέριος Βενιζέλος» (Β'1714). 

4. Την υπ’ αριθμ. 1829/29.6.2006 απόφαση του Δ.Σ. του 
ΟΑΣΑ (αποσπ. πρακτ. 333). 

5. Την υπ’ αριθμ. 506/21.6.2006 απόφαση του Δ.Σ. της 
ΑΜΕΛ. 

6. Το γεγονός, ότι, από τις διατάξεις της απόφασης 
αυτής, δεν προκαλείται δαπάνη σε βάρος του προϋπο¬ 
λογισμού του ΟΑΣΑ και της ΑΜΕΛ, αποφασίζουμε: 

1. Οι τιμές των εισιτηρίων για τις διαδρομές από 
οποιονδήποτε σταθμό του δικτύου των γραμμών 1 των 
ΗΣΑΠ και των γραμμών 2 & 3 της ΑΜΕΛ προς και από 
τους νέους σταθμούς του ΜΕΤΡΟ (Παλλήνη, Κάντζα & 
Κορωπή, όπου ήδη λειτουργεί ο Προαστιακός, να δια¬ 
μορφωθούν σύμφωνα με το ήδη ισχύον τιμολόγιο του 
Προαστιακού για τις αντίστοιχες μετακινήσεις από και 
προς τους σταθμούς αυτούς. 

Οποιαδήποτε επιβίβαση από όλους τους Σταθμούς 
των γραμμών 1, 2, και 3 εκτός του Σταθμού Δουκίσσης 
Πλακεντίας, με προορισμό τους νέους σταθμούς, εξο- 
μοιούται τιμολογιακά με τις αντίστοιχες μετακινήσεις 
του Προαστιακού από το Σταθμό Λαρίσης. Το ίδιο ισχύει 
και για την αντίστροφη διαδρομή. 

Οι τιμές των εισιτηρίων (βασικών και αντίστοιχων 
μειωμένων) καθορίζονται ανά σταθμό σύμφωνα με τον 
παρακάτω πίνακα: 

ΑΘΗΝΑ/ 

ΠΕΙΡΑΙΑΣ 

ΔΟΥΚΙΣΣΗΣ 

ΠΛΑΚΕΝΤΙΑΣ 

ΠΑΛΛΗΝΗ 

ΚΑΝΤΖΑ 

ΚΟΡΩΠΙ 

ΑΕΡΟΔΡΟΜΙΟ 

ΑΘΗΝΑ/ 

ΠΕΙΡΑΙΑΣ 

ΓΡΑΜΜΕΣ 

1, 2, 3 


Βασικό 

0,80 

Μειωμένο 

0,40 

Βασικό: 

3,00 

Μειωμένο 

1,50 

Βασικό 

3,00 

Μειωμένο 

1,50 

Βασικό: 

3,00 

Μειωμένο: 

1,50 

Βασικό: 

6,00 

Μειωμένο: 

3,00 

ΔΟΥΚΙΣΣΗΣ 

ΠΛΑΚΕΝΤΙΑΣ 

Βασικό: 

0,80 

Μειωμένο: 

0,40 


Βασικό: 

1,00 

Μειωμένο: 

0,50 

Βασικό: 

1,00 

Μειωμένο: 

0,50 

Βασικό: 

2,00 

Μειωμένο: 

1,00 

Βασικό: 

6,00 

Μειωμένο: 

3,00 

ΠΑΛΛΗΝΗ 

Βασικό: 

3,00 

Μειωμένο: 

1,50 

Βασικό: 

1,00 

Μειωμένο: 

0,50 


Βασικό: 

1,00 

Μειωμένο: 

0,50 

Βασικό: 

2,00 

Μειωμένο. 

1,00 

Βασικό: 

4,00 

Μειωμένο: 

2,00 

ΚΑΝΤΖΑ 

Βασικό: 

3,00 

Μειωμένο: 

1,50 

Βασικό: 

1,00 

Μειωμένο: 

0,50 

Βασικό: 

1,00 

Μειωμένο: 

0,50 


Βασικό: 

2,00 

Μειωμένο: 

1,00 

Βασικό: 

4,00 

Μειωμένο: 

2,00 

ΚΟΡΩΠΙ 

Βασικό: 

3,00 

Μειωμένο: 

1,50 

Βασικό: 

2,00 

Μειωμένο: 

1,00 

Βασικό: 

2,00 

Μειωμένο: 

1,00 

Βασικό: 

2,00 

Μειωμένο: 

1,00 


Βασικό: 

3,00 

Μειωμένο: 

1,50 


2. Τα ισχύοντα εισιτήρια (απλά και μετ’ επιστροφής) 
των συνδυασμένων μετακινήσεων των λεωφορειακών 
γραμμών ΕΧΡΒΕ33 του ΚΤΕΛ Νομού Αττικής με τον 
Προαστιακό μέσω του σταθμού Κορωπίου ισχύουν και 
στην ΑΜΕΛ. 

3. Το πρόστιμο που επιβάλλεται σε παραβάτες κο¬ 
μίστρου στο τμήμα της γραμμής του ΜΕΤΡΟ και του 
Προαστιακού, από το Σταθμό Δουκίσσης Πλακεντίας 
μέχρι τον τερματικό Σταθμό Αεροδρόμιο «Ελ. Βενιζέ- 
λος», ορίζεται σε 50,00€ και το αντίστοιχο μειωμένο 
σε 25,00€. 

4. Εγκρίνουμε την έκδοση νέας μηνιαίας απεριορί¬ 
στων διαδρομών με τιμή 65,00€ (καθώς και της αντί¬ 
στοιχης μειωμένης τιμής 32,50€), η οποία θα ισχύει σε 
όλα τα μέσα μαζικής μεταφοράς στην περιοχή ευθύνης 
και αρμοδιότητας του ΟΑΣΑ, στο τμήμα της γραμμής 
Δουκίσσης Πλακεντίας έως Κορωπί της ΑΜΕΛ καθώς 
και στο τμήμα της γραμμής Μαγούλα-Αθήνα-Κορωπί 
του Προαστιακού. 

5. Τα μετ’ επιστροφής εισιτήρια του Προαστιακού 
για το κοινό τμήμα της διαδρομής του με την ΑΜΕΛ 
(Δουκίσσης Πλακεντίας έως Αεροδρόμιο), ισχύουν και 
στην ΑΜΕΛ αποκλειστικά και μόνο όταν η επιστροφή 
πραγματοποιείται μέσα στην ίδια ημέρα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2006 

οι ΥΠΟΥΡΓΟΙ 

ΟΙΚΟΝΟΜΙΑΣ ΜΕΤΑΦΟΡΩΝ 

ΚΑΙ ΟΙΚΟΝΟΜΙΚΩΝ ΚΑΙ ΕΠΙΚΟΙΝΩΝΙΩΝ 

Γ. ΑΛΟΓΟΣΚΟΥΦΗΣ Μ.ΛΙΑΠΗΣ 

-♦- 

Αριθμ. 8029/1/20-λστ (4) 

Τροποποίηση της υπ’ αριθμ. 8029/1/20-ια από 26.1.1999 
απόφασης Υπουργού Δημόσιας Τάξης «Καθορισμός 
των παρεχομένων ατομικών εφοδίων στο αστυνο¬ 
μικό προσωπικό» (Β' - 74). 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Το άρθρο 1 του ν.δ. 152/1969 «Περί χορηγήσεως δα- 
πάναις του Δημοσίου, εις τους Αξιωματικούς και Αν- 
θυπασπιστάς Χωροφυλακής και τους τούτοις εξομοι- 
ουμένους της Αστυνομίας Πόλεων και Πυροσβεστικού 
Σώματος, ειδών ιματισμού» (Α'- 56). 

2. Τα άρθρα 90 παρ. 4, 92 και 93 του β.δ. της 
31.12.1957/20.1.1958 «Περί κωδικοποιήσεως διατάξεων 

αφορωσών το Σώμα της Αστυνομίας Πόλεων» (Α'- 11), 
όπως το πρώτο άρθρο αντικαταστάθηκε με το άρθρο 

3 παρ. 1 του π.δ. 10/1973 (Α'- 5). 

3. Τα άρθρα 20 παρ. 1 περιπτ. ια' και ιβ' και 62 παρ. 

4 του ν. 1481/1984 «Οργανισμός Υπουργείου Δημόσιας 
Τάξης» (Α'-152), όπως το δεύτερο άρθρο τροποποιήθηκε 
με το άρθρο 4 παρ. 1 του ν. 1590/1986 (Α'- 49). 

4. Το άρθρο 90 του Κώδικα Νομοθεσίας για την κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ/τος 63/2005 (Α'- 98). 

5. Το άρθρο 1 περίπτωση Β' εδάφιο 29 της 7004/3/40-ν 
από 20.2.2006 απόφασης Υπουργού Δημόσιας Τάξης «Με¬ 
ταβίβαση αρμοδιοτήτων Υπουργού Δημόσιας Τάξης σε 
υφιστάμενα υπηρεσιακά όργανα» (Β'-242). 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

1. Οι περιπτώσεις ζ', ιζ', ιθ', κ' και λα' της παραγράφου 1 
του άρθρου 3 της 8029/1/20-ια από 26.1.1999 απόφασης του 
Υπουργού Δημόσιας Τάξης, αντικαθίστανται ως εξής: 

«ζ. 3.20 μ. υφάσματος για την κατασκευή πηληκίου, 
χιτωνίου και περισκελίδας της υπ’ αριθμ. 8 χειμερινής 
στολής περιπάτου και υπηρεσίας, ανά 5 έτη. 

ιζ.'Ενα (1) κάθετο λαιμοδέτη βαθυκύανο, ανά 3 έτη. 

ιθ. Μία (1) στολή εκστρατείας - επιχειρήσεων υπ’ αριθμ. 
8δ (χιτώνιο, περισκελίδα), ανά 10 έτη. 

κ. Ένα (1) επενδύτη (τζάκετ), χρώματος βαθυκύανου, 
ανά 8 έτη. 

λα. Ένα (1) ζεύγος άρβυλα, ανά 7 έτη». 

2. Στην παράγραφο 1 του άρθρου 3 της ίδιας ως άνω 
απόφασης προστίθενται περιπτώσεις λη', λθ' και μ', 
ως εξής: 

«λη. Τρία (3) μπλουζάκια βαμβακερά με βραχείες χει¬ 
ρίδες, χρώματος βαθυκύανου (υπ’ αριθμ. 8δ θερινής 
στολής), ανά 3 έτη. 

λθ.Ένα (1) μπουφάν (τύπου ΐΐγ), χρώματος γκρι κυανού, 
ανά 8 έτη. 

μ. Δύο (2) μπερέδες χρώματος βαθυκύανου και δύο (2) 
τζόκεϋ, χρώματος γκρι κυανού, ανά 9 έτη». 

Άρθρο 2 

1. Οι περιπτώσεις ζ', ιζ', ιθ', κ' και λ' της παραγράφου 
1 του άρθρου 4 της υπ’ αριθμ. 8029/1/20-ια από 26.1.1999 
απόφασης του Υπουργού Δημόσιας Τάξης, αντικαθί¬ 
στανται ως εξής: 

«ζ. 3.40 μ. υφάσματος για την κατασκευή πηληκίου, 
χιτωνίου και φούστας της υπ’ αριθμ. 8 χειμερινής στολής 
περιπάτου και υπηρεσίας, ανά 5 έτη. 

ιζ.'Ενα (1) κάθετο λαιμοδέτη βαθυκύανο, ανά 3 έτη. 

ιθ. Μία (1) στολή εκστρατείας - επιχειρήσεων υπ’ αριθμ. 
8δ (χιτώνιο, περισκελίδα), ανά 10 έτη. 

κ.Έναν (1) επενδύτη (τζάκετ) χρώματος βαθυκύανου, 
ανά 8 έτη. λ. Ένα (1) ζεύγος άρβυλα, ανά 7 έτη». 

2. Στην παράγραφο 1 του άρθρου 4 της ιδίας ως άνω 
απόφασης προστίθενται περιπτώσεις μ', μα', μβ' και 
μγ' ως εξής: 

«μ. Τρία (3) μπλουζάκια βαμβακερά με βραχείες χει¬ 
ρίδες, χρώματος βαθυκύανου (υπ’ αριθμ. 8δ θερινής 
στολής), ανά 3 έτη. 

μα.Ένα (1) μπουφάν (τύπου ίΐγ), χρώματος γκρι κυανού, 
ανά 8 έτη. 


μβ. Δύο (2) μπερέδες χρώματος βαθυκύανου και δύο 
(2) τζόκεϋ, χρώματος γκρι κυανού, ανά 9 έτη. 

μγ. Ένα (1) ζεύγος υποδήματα σκαρπίνια, χρώματος 
μαύρου, ανά 2 έτη». 

Άρθρο 3 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2006 
Ο Αρχηγός 

ΑΝΑΣΤΑΣΙΟΣ ΔΗΜΟΣΧΑΚΗΣ 

-♦- 

Αριθμ. 7012/6/73-πη (5) 

Τροποποίηση της υπ’ αριθμ. 7012/6/73-γ/13.5.1997 από¬ 
φασης «Στολή Αστυνομικού Προσωπικού» (Β'- 438). 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Το άρθρο 34 παρ. 1 του ν. 1481/1984 «Οργανισμός 
Υπουργείου Δημόσιας Τάξης» (Α'-152). 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα, που κωδικοποιήθηκε 
με το άρθρο πρώτο του π.δ/τος 63/2005 (Α'- 98). 

3. Το άρθρο 1 περίπτωση Β' εδάφιο 28 της 7004/3/40-ν 
από 20.2.2006 απόφαση του Υπουργού Δημόσιας Τάξης 
«Μεταβίβαση αρμοδιοτήτων Υπουργού Δημόσιας Τάξης 
σε υφιστάμενα υπηρεσιακά όργανα» (Β'-242). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

1. Η θερινή στολή της περίπτωσης α' της παραγράφου 

2 του άρθρου 7 της υπ’ αριθμ. 7012/6/73-γ από 13.5.1997 
απόφασης του Αρχηγού Ελληνικής Αστυνομίας, όπως 
τροποποιήθηκε με το άρθρο 1 παράγραφος 3 της υπ’ 
αριθμ. 7012/6/73-μ από 14.2.2003 απόφασης των Υπουρ¬ 
γών Οικονομίας και Οικονομικών και Δημόσιας Τάξης 
(Β'- 201), αντικαθίσταται ως εξής: 

«Θερινή 

Όπως η υπ’ αριθμ. 8 θερινή στολή με τις εξής δια¬ 
φορές: 

- Το χιτώνιο είναι βραχύ (μπατλ-ντρες). 

- Αντί πηληκίου φέρεται τζόκεϋ, χρώματος γκρι κυ¬ 
ανού». 

2. Η θερινή στολή της περίπτωσης α' της παραγράφου 

3 του άρθρου 7 της ίδιας ως άνω απόφασης, αντικαθί¬ 
σταται ως εξής: 

«Θερινή 

- Τζόκεϋ χρώματος γκρι κυανού. 

- Περισκελίδα, ποδεία, υποδήματα και ζωστήρας, όπως 
της υπ’αριθμ. 8 θερινής στολής. 

- Υποδύτης με βραχείες χειρίδες, χρώματος ανοικτού 
κυανού, χωρίς λαιμοδέτη ». 

Άρθρο 2 

Το άρθρο 8 της υπ’ αριθμ. 7012/6/73-γ από 13.5.1997 
απόφασης του Αρχηγού Ελληνικής Αστυνομίας, όπως 
τροποποιήθηκε με το άρθρο 1 παράγραφος 6 της υπ’ 
αριθμ. 7012/6/73-μ από 14.2.2003 απόφασης των Υπουρ¬ 
γών Οικονομίας και Οικονομικών και Δημόσιας Τάξης, 
αντικαθίσταται ως εξής: 

«Άρθρο 8 


Στολή Εκστρατείας - Επιχειρήσεων (υπ’ αριθ. 8δ) 

Η σύνθεση και η περιγραφή της στολής αυτής, έχει 
ως ακολούθως: 


Χειμερινή 

- Μπερές χρώματος 
βαθυκύανου 

- Χιτώνιο τύπου υποδύτη με 
χρωματισμό παραλλαγής 
(ανοικτού κυανού, γκρι κυανού 
και βαθυκύανου). 

- Περισκελίδα τύπου φόρμας, 
ιδίου χρώματος με χιτώνιο. , 


-Πουλόβερ (εσωτερικό), 
χρώματος βαθυκύανου. 
-Επενδύτης (τζάκετ) 
χρώματος βαθυκύανου 

- Ζωστήρας δερμάτινος. 

- Άρβυλα χρώματος μαύρου. 


Θερινή 

Τζόκεϋ χρώματος γκρι 
κυανού. 

-Μπλουζάκιβαμβακερό,με 
βραχείες χειρίδες, 
χρώματος βαθυκύανου. 

-Περισκελίδα τύπου 
φόρμας χρωματισμό 
παραλλαγής (ανοικτού 
κυανού, γκρι κυανού 
και βαθυκύανου). 
-Ζωστήρας δερμάτινος. 

- Άρβυλα χρώματος 
μαύρου»,. 


Άρθρο 3 


1. Η θερινή στολή της περίπτωσης α' της παραγρά¬ 
φου 2 του άρθρου 16 της υπ’ αριθμ. 7012/6/73-γ από 
13.5.1997 απόφασης του Αρχηγού Ελληνικής Αστυνομίας, 
όπως τροποποιήθηκε με το άρθρο 1 παράγραφος 9 
της 7012/6/73-μ από 14.2.2003 απόφασης των Υπουρ¬ 
γών Οικονομίας και Οικονομικών και Δημόσιας Τάξης, 
αντικαθίσταται ως εξής: 

«α. Η σύνθεση και η περιγραφή της στολής αυτής έχει 
ως ακολούθως: 


Χειμερινή 

Όπως η υπ’ αριθμ. 8 χειμερινή 
με τις εξής διαφορές: 

- Το χιτώνιο είναι βραχύ 
(μπατλ-ντρες) 

- Αντί πηληκίου φέρεται μπερές, 
χρώματος βαθυκύανου 

- Αντί φούστας φέρεται 
περισκελίδα. 

Κατ’ εξαίρεση φούστα φέρεται 
κατόπιν εγκρίσεως των οικείων 
Προϊσταμένων. 

- Αντί γόβες φέρονται σκαρπίνια 
χρώματος μαύρου, με ποδεία 

ιδίου χρώματος ή μπότες 
χρώματος μαύρου. 


Θερινή 

Όπως η υπ’ αριθμ. 8 
θερινή στολή με τις 
εξής διαφορές: 

-Το χιτώνιο είναι βραχύ 
(μπατλ-ντρες). 

- Αντί πηληκίου φέρεται 
τζόκεϋ, χρώματος γκρι 
κυανού. 

-Αντί φούστας φέρεται 
περισκελίδα. 

Κατ’ εξαίρεση φούστα 
φέρεται κατόπιν 
εγκρίσεως των οικείων 
Προϊσταμένων. 

- Αντί γόβες φέρονται 
σκαρπίνια χρώματος 
μαύρου, με ποδεία 
ιδίου χρώματος. 


2. Η θερινή στολή της παραγράφου 3 του άρθρου 16 
της ιδίας ως άνω απόφασης, αντικαθίσταται ως εξής: 

«Θερινή 

- Τζόκεϋ, περισκελίδα, υποδήματα, ποδεία και ζωστή¬ 
ρας, όπως της υπ’ αριθμ. 8β θερινής στολής. 

- Υποδύτης με βραχείες χειρίδες, χρώματος ανοικτού 
κυανού, χωρίς λαιμοδέτη. 

- Κατ’ εξαίρεση φούστα φέρεται κατόπιν εγκρίσεως 
των οικείων προϊσταμένων». 

Άρθρο 4 

Μετά το άρθρο 42 της υπ’ αριθμ. 7012/6/73-γ' από 
13.5.1997 απόφασης του Αρχηγού Ελληνικής Αστυνομίας 
προστίθεται άρθρο 42α, ως εξής: 


«Άρθρο 42α 
Τζοκευ 

1. Το τζόκεϋ των υπ’ αριθμ. 8β, 8γ και 8δ θερινών 
στολών κατασκευάζεται από ύφασμα χρώματος γκρι 
κυανού και στη μετωπίδα φέρεται κεντητό εθνόσημο. 
Επί του γείσου του τζόκεϋ φέρονται κλάδοι δρυός, όπως 
προβλέπονται στην υποπερίπτωση (3) της περίπτωσης 
α' της παραγράφου 2 του άρθρου 42 της ίδιας από¬ 
φασης. 

2. Το τζόκεϋ του προσωπικού των Υπηρεσιών Τροχαί¬ 
ας φέρει περιμετρικά ανακλαστική ταινία. Ειδικότερα 
χαρακτηριστικά αυτών καθορίζονται με τεχνικές προ¬ 
διαγραφές». 

Άρθρο 5 

1. Η παράγραφος 5 του άρθρου 47 της υπ’ αριθμ. 
7012/6/73-γ' από 13.5.1997 απόφασης του Αρχηγού Ελ¬ 
ληνικής Αστυνομίας, αντικαθίσταται ως εξής: 

«5. Ο επενδύτης (τζάκετ) είναι από ύφασμα πολυε- 
στερικών ινών χρώματος βαθυκύανου και ο ειδικότερος 
τρόπος κατασκευής του καθορίζεται σύμφωνα με τις 
τεχνικές προδιαγραφές». 

2. Στο άρθρο 47 της ίδιας ως άνω απόφασης προστί¬ 
θεται παράγραφος 10, ως εξής: 

«10. Το μπουφάν (τύπου ΐΐγ) χρώματος γκρι κυανού, 
είναι αδιάβροχο με προσθαφαιρούμενη επένδυση και ο 
ειδικότερος τρόπος κατασκευής του καθορίζεται σύμ¬ 
φωνα με τις τεχνικές προδιαγραφές. Φέρεται προαιρε¬ 
τικά στη σύνθεση της υπ’ αριθμ. 8γ θερινής στολής». 

3. Ο προβλεπόμενος στην ίδια ως άνω απόφαση κάθε¬ 
τος λαιμοδέτης ανδρών και γυναικών χρώματος μαύρου, 
που φέρεται με τη σύνθεση των επιμέρους στολών, 
εφεξής, καθορίζεται σε χρώματος βαθυκύανου. 

Άρθρο 6 

Προσωρινά διατηρούμενες διατάξεις -Έναρξη ισχύος 

1. Μέχρι να καταστεί δυνατή η καθολική και πλήρης 
εφαρμογή της παρούσας απόφασης εξακολουθούν να 
εφαρμόζονται, κατά περίπτωση, διατάξεις που ίσχυαν 
πριν από την έναρξη ισχύος της. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2006 
Ο Αρχηγός 

ΑΝΑΣΤΑΣΙΟΣ ΔΗΜΟΣΧΑΚΗΣ 

-♦- 

Αριθμ. οικ. 51429 (6) 

Έγκριση συμβάσεων μίσθωσης έργου στους 

Δημοτικούς Παιδικούς Σταθμούς Δήμου Γαλατσίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση .οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Την απαιτούμενη βεβαίωση του Νομικού Συμβούλου 
του φορέα, σύμφωνα με την οποία πρόκειται για γνήσιες 
συμβάσεις έργου που δεν υποκρύπτουν εξαρτημένη 
εργασία. 

4. Την υπ’ αριθμ. 34227/2006 εισηγητική μας έκθεση. 

5. Το υπ’ αριθμ. 45382/2006 έγγραφο του ΥΠ.ΕΣ.Δ.Δ.Α. 
το οποίο μας γνωρίζει την υπ’ αριθμ. ΔΙΠΠ/Φ.ΕΓΚΡ./1/ 
343/15918/11.8.2006 απόφαση της επιτροπής του άρθρου 
2 παρ. 1 της ΠΥΣ 55/98 και την υπ’ αριθμ. 44336/22.8.2006 
απόφαση κατανομής του Υφυπουργού ΕΣ.Δ.Δ.Α. με τις 
οποίες εγκρίθηκαν για τους Ο.Τ.Α. α' βαθμού συμβά¬ 
σεις μίσθωσης έργου για ένα έτος, υπό την απαραί¬ 
τητη προϋπόθεση τήρησης των διατάξεων του αρ. 6 
του ν. 2527/1997 που ορίζουν μεταξύ άλλων ότι το προς 
ανάθεση έργο δεν πρέπει να ανάγεται στα συνήθη κα¬ 
θήκοντα των υπαλλήλων των οικείων φορέων, αποφα¬ 
σίζουμε: 

Εγκρίνουμε την πρόσληψη με σύμβαση μίσθωσης έρ¬ 
γου (26) ατόμων, για το χρονικό διάστημα ενός έτους, 
σύμφωνα με όσα διαλαμβάνονται στην υπ’ αριθμ. 30/2006 
απόφαση του Διοικητικού Συμβουλίου των Δημοτικών 
Παιδικών Σταθμών Δήμου Γαλατσίου και υπό την απα¬ 
ραίτητη προϋπόθεση τήρησης των διατάξεων του αρ. 
6 του ν. 2527/1997 ως εξής: 

1) Ενός (1) παιδιάτρου με αντικείμενο τον ιατρικό 
έλεγχο και την φροντίδα της υγείας των παιδιών 
των παιδικών σταθμών μας, με ετήσια αποζημίωση 
9.504,00€. 

2) Ενός (1) διατροφολόγου-διαιτολόγου, με αντικείμενο 
το πρόγραμμα και την υγιεινή διατροφή των παιδιών των 
παιδικών σταθμών μας, με ετήσια αποζημίωση 12.385,92€. 

3) Δεκατεσσάρων (14) Νηπιαγωγών για την απασχό¬ 
ληση και φύλαξη των νηπίων, με ετήσια αποζημίωση 
13.405,92€, έκαστος. 

4) Δέκα (10) άτομα βοηθητικό προσωπικό γενικών κα¬ 
θηκόντων, με αντικείμενο την καθαριότητα των χώρων 
των παιδικών σταθμών, με ετήσια αποζημίωση 11.040.12€, 
έκαστος. 

Σε περίπτωση που οι ανάγκες έχουν καλυφθεί σε 
προσωπικό είτε με μετάταξη είτε με πρόσληψη μόνιμου 
προσωπικού παρακαλούμε να ενημερώσετε απευθείας 
το ΥΠ.ΕΣ.Δ.Δ.Α. εντός 5 ημερών από την λήψη της πα¬ 
ρούσας απόφασης. 

Η δαπάνη που θα προκληθεί από την ανωτέρω από¬ 
φαση έχει προβλεφθεί σε βάρος του προϋπολογισμού 
έτους 2006 του εν λόγω φορέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 9187 (7) 

Καθορισμός αριθμού των προσώπων που θα απασχο¬ 
ληθούν με σύμβαση μίσθωσης έργου στη Δημοτική 
Χορωδία Άργους. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

Ι.Τις διατάξεις: 

α) Του αρθρ. 1 , 27 του ν. 2503/1997 «Διοίκηση, Οργά¬ 
νωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις» (ΦΕΚ 
107/Α/30.5.1997). 


β) Του αρθρ. 6 του ν. 2527/1997 «Τροποποίηση και συ¬ 
μπλήρωση διατάξεων ν. 2190/1994 και άλλες διατάξεις» 
( ΦΕΚ 206/Α/8.10.1997). 

γ) Του άρθρου 90 του Κώδικα Νομοθεσίας για την 
«Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Το με υπ’ αριθμ. 45374/23.8.2006 έγγραφο του 
Υπουργείου Εσωτερικών, Δημόσιας Διοίκησης και Απο¬ 
κέντρωσης με το οποίο ανακοινώνεται ότι, με την υπ’ 
αριθμ. Δ.Ι.ΠΠ/Φ.ΕΓΚΡ.1/346/15916/14.8.2006 απόφαση της 
Επιτροπής του αρθρ. 2 παρ. 1 της Π.Υ.Σ 55/1998, και της 
υπ’ αριθμ. 44340/22.8.2006 απόφασης κατανομής του 
Υφυπουργού του ως άνω Υπουργείου, εγκρίθηκαν για 
τους Πρωτοβάθμιους Ο.Τ.Α. της Περιφέρειάς μας, για 
ένα έτος, ο αριθμός και οι ειδικότητες των οποίων εμ- 
φαίνονται ανά ΟΤΑ στο συνημμένο στο έγγραφο αυτό 
πίνακα. 

3. Την υπ’ αριθμ. 9/2006 απόφαση του Διοικητικού 
Συμβουλίου της Δημοτικής Χορωδίας Αργους με την 
οποία ζητήθηκε η απασχόληση ενός (1) μαέστρου με 
σύμβαση μίσθωσης έργου, για ένα (1) έτος, όπως ειδι¬ 
κότερα καθορίζεται σ’ αυτή. 

4. Τα λοιπά στοιχεία του σχετικού φακέλου. 

5. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Κ.Α. 
00.6131.02 του προϋπολογισμού της Δημοτικής Χορω¬ 
δίας Αργους, τρέχοντος έτους, ύψους έξι χιλιάδων εξα- 
κοσίων (6.600,00) ευρώ. 

6. Την από 12.5.2006 βεβαίωση του πληρεξουσίου Δι¬ 
κηγόρου Αργους Παναγιώτη Μπέσκα, αποφασίζουμε: 

1. Καθορίζουμε τον αριθμό των προσώπων που θα 
απασχοληθούν με σύμβαση μίσθωσης έργου στη Δη¬ 
μοτική Χορωδία Αργους, ως εξής: 

-Ένα άτομο ειδικότητας Μαέστρου, με δίπλωμα Ωδείου 
και ελλείψει αυτού με εμπειρική γνώση της Ευρωπαϊκής 
και Βυζαντινής Μουσικής. 

-Έργο του είναι: 

- Η διοργάνωση και κατάρτιση του προγράμματος 
προετοιμασίας της Δημοτικής Χορωδίας σε συνεργασία 
με το Διοικητικό Συμβούλιο αυτής. 

- Η εκγύμναση του μικτού χορωδιακού, εκκλησιαστι¬ 
κού τμήματος, του τμήματος των τροβαδούρων και η 
συνοδεία των φωνητικών σχημάτων σε όλες τις εμφα¬ 
νίσεις της. 

- Η συνεργασία με το ως άνω Διοικητικό Συμβούλιο για 
την επιλογή από άποψη φωνητικής των χορωδών. 

- Η ανταπόκρισή του κάθε φορά στις πολιτιστικές 
ανάγκες του Δήμου. 

- Η ενημέρωση του Διοικητικού Συμβουλίου της Δη¬ 
μοτικής Χορωδίας για κάθε δραστηριότητα (συνέδρια, 
επιμορφωτικά σεμινάρια, εκδόσεις) στο χώρο του χο¬ 
ρωδιακού τραγουδιού γενικότερα, ειδικότερα δε για την 
εξέλιξη των χορωδιακών φεστιβάλ στον Ελλαδικό και 
εκτός Ελλάδος χώρο. 

- Η παρακολούθηση διεθνών χορωδιακών φεστιβάλ 
και η υποβολή προτάσεων στο ως άνω Διοικητικό Συμ¬ 
βούλιο για συνεργασία με άλλα φωνητικά σχήματα της 
ημεδαπής και της αλλοδαπής. 

- Το χρονικό διάστημα που απαιτείται για την τμηματι¬ 
κή παράδοση του έργου του ορίζεται σε ένα (1) έτος. 

- Το συνολικό ποσό αμοιβής του ορίζεται στα έξι 
χιλιάδες εξακόσια (6.600,00) ευρώ. 

2. Το παραπάνω Νομικό Πρόσωπο στερείται παντελώς 
προσωπικού. 

3. Ο τόπος εκτέλεσης του έργου είναι η αίθουσα που 
στεγάζεται το παραπάνω Νομικό Πρόσωπο. 

3. Με τη σύμβαση μίσθωσης έργου καθορίζονται οι 
τυχόν αναγκαίοι όροι και κάθε λεπτομέρεια, σχετικώς 
με τα δικαιώματα και τις υποχρεώσεις του αναδόχου. 

4. Ανανέωση ή παράταση της σύμβασης μίσθωσης 
έργου απαγορεύεται και είναι αυτοδικαίως άκυρη. Πα¬ 
ράταση του χρόνου παράδοσης του έργου επιτρέπεται 


χωρίς οποιαδήποτε αύξηση της αμοιβής του αναδό- 
χου. 

5. Απασχόληση του αναδόχου σε έργα ή εργασίες 
άσχετες με εκείνες που περιγράφονται στη σύμβαση 
απαγορεύεται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 30 Αυγούστου 2006 
Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 

